Cthulhu
<s>Cthulhu (  kə-THOO-loo) je kozmički entitet kojeg je stvorio američki pisac H. P. Lovecraft, a koji se prvi puta pojavio u priči "The Call of Cthulhu", objavljenoj 1928. godine u časopisu Weird Tales.</s><s>U sklopu Lovecraftovog fiktivnog panteona, Cthulhu je jedan od Drevnih te centralna figura u sklopu serijala koji je, u njegovu čast, nazvan Cthulhu mitovi.</s><s>Lovecraft ga je opisao kao divovsko božanstvo štovano od strane kultova diljem svijeta, a koje izgledom podsjeća na kombinaciju hobotnice, zmaja i karikirane ljudske forme.</s>

<s>Zbog svoje iznimne popularnosti, Cthulhu se često pojavljivao u deriviranim djelima popularne kulture.</s>

<s>Etimologija</s>

<s>Iako je Lovecraft osobno smislio izraz "Cthulhu", naziv je vjerojatno deriviran iz starogrčke riječi χθόνιος (htonios), koja znači "podzemni"; ova je teza posljedica Lovecraftove navodne sugestije s kraja priče "The Rats in the Walls" (1923.).</s>

<s>Što se tiče izgovora, Lovecraft je naveo kako se Cthulu izgovara kao Khlûl′-hloo, navodeći da se "prvi slog izgvara grleno i vrlo gusto.</s><s>Slovo u je otprilike kao ono u riječi full; a prvi slog nije da ne podsjeća na klul po zvuku, zbog čega je tu h kako bi dodalo na gustoći".</s><s>S. T. Joshi ističe, s druge strane, kako je Lovecraft za života davao različite upute oko izgovora.</s><s>Prema samom Lovcraftu, njegove su preporuke samo najbliže aproksimacije onoga što ljudsko grlo može reproducirati kada je u pitanju vanzemaljski jezik.</s><s>Postoje i alternativni načini pisanja imena, poput Tulu, Katulu i Kutulu.</s><s>Uz njegovo ime često dolaze epiteti Veliki, Mrtvi ili Užasni.</s>

<s>Opis</s>

<s>U priči "The Call of Cthulhu", H. P. Lovecraft je na sljedeći način opisao Cthulhua: "Čudovište donekle antropoidnog izgleda, ali s glavom poput hobotnice, čije je lice bila masa sastavljena od pipaka, ljuskastim tijelom koje je izgledalo gumeno, divovskim kandžama na prednjim i stražnjim stopalima i drugim, uskim krilima u pozadini".</s><s>Cthulhu se najčešće opisuje kao kombinacija hobotnice, zmaja i ljudskog lika, s ljudskim udovima koji imaju plivaće kožice te parom rudimentarnih krila na leđima.</s><s>Njegova glava se uglavnom opisuje kao cjelokupna divovska hobotnica, a broj krakova koji izlaze iz nje je nepoznat.</s>

<s>Priča sugerira da sam pogled na Cthulhua dovodi čovjeka do potpunog ludila.</s>

<s>Pojavljivanja</s>

<s>Lovecraftova inicijalna priča, "The Call of Cthulhu" (1928.), predstavila je Cthulhua kao zlobni entitet, koji se u stanju hibernacije nalazi u R'lyehu, potopljenom gradu u južnom Pacifiku.</s><s>Zatočeni Cthulhu je, čini se, izvor konstantne anksioznosti čovječanstva na podsvjesnoj razini, a štuje se u različitim kultovima diljem svijeta (uključujući Novi Zeland, Grenland, Louisianu i kineske planine); čak mu se klanjaju i neka druga Lovecraftova božanstva (npr. Duboki i Mi-Go).</s><s>Debitantska priča sugerira da će se, iako trenutno zatočen, Cthulhu vratiti; njegovi štovatelji imaju lamentaciju koja glasi Ph'nglui mglw'nafh Cthulhu R'lyeh wgah'nagl fhtagn (srpskohrvatski: U svom domu u R'lyehu, mrtvi Cthulhu čeka snivajući).</s>

<s>Iako se osobno više nije pojavio u njegovim kasnijim pričama, Cthulhu je ubrzo postao centralna figura cjelokupnog fiktivnog univerzuma, a Lovecraft je čak izradio i detaljnu genealogiju svog entiteta (vidjeti "Pismo 617", Selected Letters).</s><s>Cthulhu se spominje u priči "The Dunwich Horror" (1928.), dok u priči "The Whisperer in Darkness" (1930.) Lovecraft sugerira da jedan od likova zna kako je Cthulhu nastao.</s><s>Novela At the Mountains of Madness (1931.) spominje Cthulhuov "okot", koji je prije nastanka čovjeka ratovao s Drevnima.</s>

<s>August Derleth se intenzivno bavio Cthulhu u svom sistematizacijskom radu na Cthulhu mitovima, ali i u svojim pričama.</s><s>Derleth je Cthulhua svrstao među vodene entitete te mu je za rivala postavio njegova vlastita polubrata, Hastura.</s><s>Derleth je napisao seriju kratkih priča, kasnije sabranih u izdanju The Trail of Cthulhu, koje prikazuju borbu izvjesnog dr. Labana Shrewsburyja i njegovih suradnika protiv Cthulhua i njegovih podanika.</s>

<s>Popularna kultura</s>

<s>Lik Cthulhua imao je značajan utjecaj na popularnu kulturu te se pojavio u brojnim deriviranim materijalima vezanim uz Lovecraftove Chtulhu mitove.</s><s>Nekolicina video igara bilo sadrži reference na Cthulhua, bilo prikazuje njega samoga; neki od primjera su direktno inspirirane igre poput Call of Cthulhu: Dark Corners of the Earth, Sherlock Holmes: The Awakened ili Call of Cthulhu: The Official Video Game, ili pak igre koje referiraju na Cthulhu mitove poput World of Warcrafta ili zombi sage u igri Call of Duty: Black Ops III.</s>

<s>Lik se pojavljivao i na filmu, odnosno televiziji, tako da se reference na njega vrše u serijama South Park, Rick and Morty i The Grim Adventures of Billy and Mandy, dok je njegov kult bio centar radnje u jednoj epizodi serije The Real Ghostbusters.</s><s>Reference na Cthulhua i povezanu mitologiju nalaze se i u animeu Digimon Adventure 02, gdje je Digimon Dragomon direktno inspiriran Cthulhuom.</s><s>Američki bend Metallica je u nekoliko pjesama spominjala Cthulhua, a isto su radili i bendovi The Men That Will Not Be Blamed for Nothing, Cradle of Filth i Fields of the Nephilim.</s><s>Cthulhu se pojavio i pred kraj filma Underwater.</s><s>Serija Lovecraft Country također će biti fokusirana na Cthulhu mitove.</s>

<s>Izuzev umjetnosti i same pop-kulture, Cthulhu se pojavljivaio i u drugim aspektima društvenog života.</s><s>Tako se mogao vidjeti kao jedan od parodirajućih kandidata na predsjedničkim izborima u Poljskoj (2016.) te Sjedinjenim Državama (2012./2016.), a njegovo se ime spominje i u nomenklaturi jedne vrste pauka (Pimoa cthulhu), moljca (Speiredonia cthulhui) te mikroorganizama.</s><s>Dio Plutona također je nazvan u njegovu čast.</s>

<s>Reference</s>

<s>Literatura</s>

<s>"Idh-yaa", p. 148.</s><s>Ibid.</s><s>"Star-spawn of Cthulhu", pp.</s><s>283 – 4. Ibid.</s><s>"Other Lovecraftian Products", The H.P. Lovecraft Archive</s>

<s>Vanjske veze</s>

<s>Cthulhu Lives, the Lovecraft Historical Society</s>

<s>Cthulhu mitovi
Književni likovi
Filmski likovi
Likovi iz TV-serija
Likovi iz videoigara
Fiktivna božanstva
Fiktivna čudovišta
Fiktivni demoni</s>

